Diari Oficial de la Generalitat Valenciana


Sumari del DOGV 9130, del 19-07-2021 (2021/7842)

RESOLUCIÓ de 15 de juliol de 2021, del director de l'Agència Valenciana de Foment i Garantia Agrària, per la qual es modifica l'import global màxim de la convocatòria d'ajudes a la destil·lació de subproductes de vinificació, campanya 2020-2021.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7842


Data del document
:   15-07-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de juliol de 2021, del director de l'Agència Valenciana de Foment i Garantia Agrària, per la qual es modifica l'import global màxim de la convocatòria d'ajudes a la destil·lació de subproductes de vinificació, campanya 2020-2021. [2021/7842]  
De conformitat amb el que es disposa en l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb l'article 77,4,3, últim punt, de la Llei 14/2005, de 23 de desembre, i en atenció a les competències establida en l'article 13,1 del decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució.   
Tenint en compte el que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en la present convocatòria realitzada en aplicació del Real decret 1363/2018, no els resulta aplicable l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les normes del Reglament 1306/2013 del Parlament Europeu i del Consell, de 17 de desembre de 2013, sobre el finançament, la gestió i el seguiment de la Política Agrícola Comuna, el que es disposa en l'article 52 del Reglament (UE) 1308/2013 del Parlament Europeu i del Consell, de 17 de desembre de 2013, relatiu al règim d'ajuda a la destil·lació voluntària o obligatòria de subproductes de la viticultura que s'haja realitzat d'acord amb les condicions que es fixen en l'annex VIII, part II, secció D.  
  
Per Resolució de 10 de març de 2021, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació, campanya 2020/2021 (DOGV 9040, 12/03/2021), per un import global màxim d'1.500.000 euros.  
Segons l'article 4, apartat 5, s'estableix un import global màxim estimat que estarà condicionat pel que posteriorment quede determinat en l'article 58 del Reial decret 1363/2018. En cap cas, es farà el pagament de la totalitat de l'import fins que es fixe la quantia definitiva de l'ajuda.  
En les destil·leries autoritzades de la Comunitat Valenciana els lliuraments de subproductes amb ajuda durant la campanya 2020/2021 han sigut superiors a les de campanyes anteriors, puix que per Ordre APA/1025/2020 es va aprovar un increment del volum mínim que han de contenir els subproductes eliminats, que passen d'un 10% a un 12,5%.   
Per tot el que s'ha exposat, es fa necessari incrementar en 200.000 euros l'import global màxim fixat de l'ajuda a la destil·lació de subproductes de vinificació campanya 2020/2021.  
De conformitat amb el que es disposa en l'article 28 de la Llei 5/1983, de 30 de desembre, del Consell (segons redacció donada per la Llei 12/2007), així com del Decret 158/2015, de 18 de setembre, del Consell pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Article únic  
L'import global màxim de l'ajuda a la destil·lació de subproductes de vinificació de la campanya 2020/2021 queda fixat en 1.700.000 € i es finançara al 100% amb càrrec al Fons Europeu Agrícola de Garantia (FEAGA), a través de l'Agència Valenciana de Foment i Garantia Agrària amb càrrec a les línies pressupostàries corresponents al capítol IV contra la línia SE830000, tenint en compte l'assignació de fons que corresponga a la Comunitat Valenciana, una vegada establida pel FEGA l'ajuda definitiva, d'acord amb el que s'estableix en l'article 58 del Reial decret 1363/2018.  
D'acord amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les Administracions públiques, es publica la present resolució i tenint en compte el que es disposa en l'article 45.2 d'aquesta llei, s'especifica que contra aquesta resolució es podrà interposar, sobre la base del que es disposa en els articles 123.1 i 114,1 g) de l'esmentada llei, un recurs de reposició, davant el director de l'Agència Valenciana de Foment i Garantia Agrària, segons el que s'estableix en l'article 22.2 del Decret 123/2006, de 8 de setembre, pel qual s'aprova l'estatut d'aquesta agència. El recurs es podrà interposar en el termini d'un mes, en aplicació de l'article 124.1 de la Llei 39/2015, d'1 d'octubre, del procediment administratiu comú de les Administracions públiques, comptat a partir de l'endemà de la publicació de la present resolució, en virtut de l'article 30.4 d'aquesta última llei.  
  
València, 15 de juliol de 2021.- El director de l'Agència Valenciana de Foment i Garantia Agrària: Rogelio Llanes Ribas.